נדב ידי זהב

נדב ידי זהב (באנגלית: Handy Manny) היא סדרת הנפשה ממוחשבת אמריקאית-קנדית לילדים משנת 2006 מסוגת חינוך וקומדיה. הסדרה נוצרה על ידי רוג'ר בולן, מרילין סדלר וריק גיטלסון ובוימה על ידי טד בסטיאן. הסדרה מספרת על נדב ידי זהב המתקן בכל פרק דבר שונה לתושבי השכונה בעזרת כלי העבודה המדברים שלו.

הסדרה שודרה במדינות רבות ברחבי העולם. בארצות הברית הסדרה שודרה בערוץ Playhouse Disney ולאחר מכן בערוץ דיסני ג'וניור החל מה-16 בספטמבר 2006 עד ה-14 בפברואר 2013. בישראל הסדרה שודרה בערוץ הופ ולאחר מכן בערוץ דיסני ובערוץ דיסני ג'וניור החל משנת 2009 עד שנת 2013.

בהשראת הסדרה נוצרו שתי סדרות ספין אוף קצרות ושלושה סרטי טלוויזיה. לסדרה יש 3 עונות ו-113 פרקים באורך 30 דקות המורכבים משני פרקים באורך 15 דקות.

תקציר העלילה 
הסדרה עוסקת בנדב ידי זהב ובכלי העבודה המדברים שלו שבכל פרק מתקנים דבר שונה ועוזרים בכל צרה שמתעוררת בשכונה.

דמויות

בני אדם 
 נדב ידי זהב (Handy Manny) - מתקן דברים לתושבי השכונה בעזרת הכלים המדברים שלו. בינו לבין חלי קיים קשר חברי עמוק על גבול ההתאהבות.
 חלי (Kelly) - בעלת חנות לכלי עבודה וחומרי בניין. בכל פרק נדב נזקק למשהו שלא נמצא ברשותו והולך לחנות של חלי. בינה לבין נדב קיים קשר חברי עמוק על גבול ההתאהבות.
 מר יוצלחי (Mr. Lopart) - בעל חנות ממתקים. בכל פרק נדב מציע לעזור לו לבנות משהו חדש, והוא אומר שהוא יסתדר לבד.
 מר שמש (Señor Sanchez) - דמות חוזרת. איש מבוגר החי עם נכדתו שחלק מהבעיות בביתו קשורות אליה.
 גברת מדוקה (Mrs. Portillo) - דמות חוזרת. אישה מבוגרת המנהלת בית קפה/מאפייה והרבה פעמים מודה לנדב באמצעות מאפים.
 גברת ורדי (Miss Rosa) - ראש העיר בה נדב חי, וסומכת עליו גם בפרויקטים גדולים במיוחד (כמו תיקון השעון במגדל השעון בעיר).

כלי העבודה 
 פיליפס (Felipe) - מברג צהוב, אוהב לשיר אבל הוא לא טוב בזה.
 מברגון (Turner) - מברג שטוח, אכפתי כלפי פיליפס.
 פטי (Pat) - פטיש כחול, מגושם ולא חכם.
 מסורית (Dusty) - מסור אדום, חכמה וטובה בלרקוד בלט.
 צבתי (Squeeze) - צבת ירוקה, חסרת סבלנות. זכר בגרסה המקורית ונקבה בגרסה העברית.
 מדי (Stretch) - סרט מידה ורוד, אוהבת למדוד דברים. זכר בגרסה המקורית ונקבה בגרסה העברית.
 ג'ינג'י (Rusty) - מפתח ברגים כתום, פוחד מדברים רבים.
 פלס (Flicker) - פנס צהוב, כלי העבודה הכי צעיר.

מדבבים בעברית 
במאי הדיבוב בעברית היה גדי לוי ומפיקי הדיבוב היו רעות סמדר (בין השנים 2009-2010) ואסנת סדן (בין השנים 2011-2013).

שידור

המשכים

סדרות המשך 
 בית הספר לכלי עבודה של נדב ידי זהב - סדרת ההמשך הראשונה של הסדרה ששודרה לראשונה בשנת 2010. בסדרה זו נדב ידי זהב והכלים המדברים שלו מלמדים את הצופים בבית על כלי העבודה השונים וכיצד משתמשים בהם.
 לספור עם נדב ידי זהב - סדרת ההמשך השנייה של הסדרה ששודרה לראשונה בשנת 2011. בסדרה זו נדב ידי זהב והכלים המדברים שלו לומדים כיצד לספור בשביל עבודתם היומית.

סרטי טלוויזיה 
 נדב ידי זהב: אופנוע ההרפתקאות - הסרט שודר לראשונה בשנת 2011. בסרט נדב ידי זהב והכלים המדברים שלו יצאו לאיחוד משפחתי, אך בדרך חלק מהכלים הלכו לאיבוד.
נדב ידי זהב: מצילים את המוסך - הסרט שודר לראשונה בשנת 2011. נדב ידי זהב והכלים המדברים שלו נתרמים לעזרת אחיו של נדב ידי זהב, ראובן, כדי להגן על המוסך מפני ראש העיר החושק להפוך אותו למרכז קניות.
עבודת הבנייה הגדולה של נדב ידי זהב - הסרט שודר לראשונה בשנת 2012. נדב ידי זהב והכלים המדברים שלו יוצאים לעזור באתר בנייה גדול בזמן שמר יוצלחי ממלא את מקומו למרות רוחם של חבריו של נדב ידי זהב.

ראו גם 
 בוב הבנאי

קישורים חיצוניים 
 

סדרות הנפשה אמריקאיות
סדרות קומדיה אמריקאיות
סדרות הנפשה קנדיות
סדרות קומדיה קנדיות
סדרות הנפשה ממוחשבת
דיסני ג'וניור: סדרות
סדרות ערוץ הופ!
סדרות טלוויזיה אמריקאיות שעלו לשידור בשנות ה-2000